กินยาคุมรายเดือน มีหลั่งในช่วงวันที่5-6ของรอบเดือนจะยังอยู่ในช่วงปลอดภัยมั้ย การมีเพศสัมพันธ์ในช่วงปลอดภัยจะดีกว่าช่วงอื่นของยาคุมหรือป่าวคะ อีกเรื่องค่ะคนที่กินยาคุม28เม็ดรอบเดือนจะมี กี่วันคะของหนูประจำเดือนมาช่วงเม็ดที่27-28จะมีรอบเดือน27หรือ28 ขอบค่ะ
สวัสดีค่ะ หากได้ทานยาคุมกำเนิดอย่างถูกต้อง คือ ไม่มีการลืมทานยา ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาชนิดอื่นร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ดังนั้น โอกาสในการตั้งครรภ์จึงมีน้อยกว่า 1% ไม่ว่าจะอยู่ในช่วงใดของการทานยาคุมก็ตามค่ะส่วนการออกฤทธิ์ในการป้องกันการตั้งครรภ์นั้น ยาจะไปช่วยยับยั้งการตกไข่ ดังนั้น เมื่อทานยาคุมแล้ว การตกไข่จึงไม่น่ามีการตกไข่เกิดขึ้น และก็จะไม่มีการนับระยะปลอดภัยเมื่อทานยาคุมค่ะ นอกจากนี้ ยาคุมจะไปช่วยสร้างเมือกที่บริเวณปากมดลูกให้เหนียวข้น ทำให้สเปิร์มเข้าไปผสมกับไข่ได้ยากขึ้น และยังไปมีผลทำให้เยื่อบุโพรงมดลูกบางลง การฝังตัวของไข่ก็จะเป็นไปได้ยากขึ้นด้วยค่ะและเมื่อทานยาคุมกำเนิด ไม่ว่าจะเป็นชนิด 21 หรือ 28 เม็ด ประจำเดือนก็จะมาทุกๆ 28 วัน เหมือนกันในทุกๆ รอบค่ะ แต่อาจมีแตกต่างได้บ้างไม่เกิน 1 วันค่ะ